គណបក្ស​ថៃ​ឈ្នះ​ឆ្នោត​រៀប​ចំ​ដំឡើង​ប្រាក់​ឈ្នួល​អប្បបរិមា​ទ្វេ​ដង
យើង​និង​អនុវត្ត​នយោបាយ​ដំឡើង​ប្រាក់​ឈ្មួល​អប្បបរិមា​តំណាល​គ្នា​នឹង​ការ​បញ្ចុះ​ពន្ធ​សារជីវកម្ម​ពី​៣០​ភាគរយ ឲ្យ​មក​នៅ​ត្រឹម​២៣​ភាគរយ
នាយករដ្ឋមន្រ្តីដែលទើបថៃជាប់ឆ្នោតលោកស្រី Yingluck Shinawatra មានប្រសាសន៍ថា រដ្ឋាភិបាលថ្មីនឹងអនុវត្តជាបន្ទាន់នូវការសន្យាជាមួយម្ចាស់ឆ្នោតថានឹងតំឡើងប្រាក់ឈ្មួលអប្បបរិមាទោះជាមានការបារម្មថានឹងអាចជំរុញឲ្យមានអតិផរណាក៏ដោយ។ កាលពីថ្ងែសុក្រ លោកស្រីនាយករដ្ឋមន្រ្តីជាប់ឆ្នោត Yingluck Shinawatra គោរពតាមការសន្យាជាមួយម្ចាស់ឆ្នោតពីការតំឡើងប្រាក់ឈ្មួលអប្បបរមា។ ក៏ប៉ុន្តែលោកស្រីមានប្រសាសន៍ថាមុននិងអនុវត្តនយោបាយនេះលោកស្រីត្រូវពិភាក្សាជាមួយទាំងអ្នកជំនួញនិងកម្មករជាមុនសិន។ លោកស្រី Yingluck មានប្រសាសន៍នៅក្នុងសន្និសីទសារពត៌មានថា រដ្ឋាភិបាលនឹងអនុវត្តនយោបាយនេះបន្តិចម្តងៗ និងកាត់បន្ថយផលប៉ះពាល់លើពាណិជ្ជកម្មផ្សេងៗតាមរយៈកាត់បន្ថយអត្រាពន្ធលើសារជីវកម្ម។ «យើងនិងអនុវត្តនយោបាយដំឡើងប្រាក់ឈ្មួលអប្បបរិមាតំណាលគ្នានឹងការបញ្ចុះពន្ធសារជីវកម្មពី៣០ភាគរយ ឲ្យមកនៅត្រឹម២៣ភាគរយ។ ក៏ប៉ុន្តែយើងត្រូវអង្គុយពិភាក្សាជាមួយអ្នកជំនួញគ្រប់ផ្នែកទាំងអស់។ ដូច្នេះ ខ្ញុំនឹងមិនដាក់ចេញឬអនុវត្ត ដោយបារម្មពីផលប៉ះពាល់។ ហេតុដូចេ្នះយើងត្រូវតែអង្គុយចុះនិងពិនិត្យមើលតាមសម្រួលតើយើងអាចរកដំណោះស្រាយមូយរួមគ្នាតាមវិធីណា»។ ការឆ្ពោះទៅរកការដំឡើងប្រាក់ឈ្មួលអប្បបរិមាឲ្យបាន១០ដុល្លារក្នុងមួយថ្ងៃស្មើនឹង ៣០០បាតគឺជាការសន្យាមួយក្នុងចំណោមការសន្យាជាច្រើនរបស់គណបក្សភឿថៃមុនពេលបោះឆ្នោត។ កាលពីថ្ងៃអាទិត្យ គណបក្សភឿថៃបានឈ្នះយ៉ាងដាច់លើគណបក្សប្រជាធិបតេយ្យហើយគណបក្ស ភឿថៃកំពុងត្រៀមបង្កើតសម្ព័ន្ធរដ្ឋាភិបាលដែលមាន៣០០អសនៈក្នុងសមាជិកសភា៥០០នាក់។ ក្រុមកម្មករថៃនិយាយថាពួកគេត្រូវបានធានាថារដ្ឋាភិបាលថៃថ្មីនឹងតំឡើងប្រាក់ឈ្មួលអប្បបរិមា។ លោក Chalee Loisung ប្រធានគណៈកម្មាធិការសាមគ្គីពលករថៃ និយាយថារដ្ឋាភិបាលគួរអនុវត្តនយោបាយនេះឲ្យបានភ្លាមៗបន្ទាប់ពីលោកស្រីចូលកាន់តំណែង។ ក៏ប៉ុន្តែលោកក៏និយាយផងដែរថារដ្ឋាភិបាលគួរតែជៀសវាងផលអាក្រក់ដែលជះឥទ្ធិពលលើសេដ្ឋកិច្ចថៃ។ លោក Chalee និយាយថារដ្ឋាភិបាលបានប្រាប់ក្រុមកម្មករថាខ្លួននឹងរក្សាកិច្ចសន្យានឹងដំឡើងប្រាក់ឈ្មួលអប្បបរិមាដែលនឹងជួយលើកកំពស់កម្រិតជីវភាពប្រជាពលរដ្ឋថៃ។ ក៏ប៉ុន្តែលោកនិយាយថាខណៈពេលដែលប្រាក់ចំណូលគ្រូសារឡើងនោះនិយោជកក៏ត្រូវការជំនួយដែរ។ អ្នកនិវិយោគថៃនិងបរទេសបានប្រុងប្រយ័ត្ននឹងការតំឡើងប្រាក់ឈ្មួលអប្បបរិមាដោយសារតែតម្លៃនេះនឹងបន្ថែមទៅលើចំណាយរបស់ខ្លួន និងដែលអាចនឹងនាំឲ្យមានអតិផរណា។ លោក Nandor Von der Lueheជាប្រធាននៃ និយាយថាការតំឡើងប្រាក់ឈ្មួលអប្បបរិមាគឺត្រូវបានលើកមកនិយាយយ៉ាងច្រើនក្នុងពេលធ្វើយុទ្ធនាការណ៍បោះឆ្នោត ក៏ប៉ុន្តែ ការតំឡើងប្រាក់ឈ្មួលអប្បបរិមាអាចសម្រេចទៅបានទាល់តែមានកំណើនផលិតភាពថែមទៀត។ «រាល់គណបក្សនយោបាយទាំងអស់មានបំណងតំឡើងប្រាក់ឈ្មួលជាអប្បបរិមា។ ដើម្បីតំឡើងប្រាក់ឈ្មួលអប្បបរិមាបានលុះត្រាតែផលិតភាពមានការកើនឡើងដែរ។ ក៏ប៉ុន្តែប្រសិនបើយើងតំឡើងប្រាក់ឈ្មួលអប្បបរិមាដោយគ្មានការបង្កើនផលិតភាពទេនោះរឿងនេះអាចធ្វើទៅមិនរួចទេ»។ រដ្ឋាភិបាលដែលដឹកនាំដោយគណបក្សភឿថៃកំពុងគ្រោងនឹងធ្វើតាមសំណូមពរក្នុងការដំឡើងថវិកាសម្រាប់កម្មវិធីអភិវឌ្ឍជនបទ។ សេដ្ឋវិទូបានព្រមានប្រឆាំងនឹងការប្រើប្រាក់កម្ចីទៅចំណាយក្នុងកម្មវិធីសម្បុរសធម៌ដែលត្រូវគេប៉ងមកប្រើក្នុងការជំរុញឲ្យមានការលូតលាស់សេដ្ឋកិច្ចនោះ៕ ប្រែសម្រួលដោយ ហ៊ុយ សម្ភស្ស